สรุปภาวะตลาดต่างประเทศ ประจำวันที่ 19 พ.ย. 2563
สรุปภาวะตลาดต่างประเทศ ประจำวันที่ 19 พ.ย. 2563
20 พ.ย. 2563

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (19 พ.ย.) ขานรับรายงานข่าวที่ว่า แกนนำพรรคเดโมแครตและพรรครีพับลิกันได้ตกลงที่จะกลับมาเจรจาเกี่ยวกับมาตรการเยียวยาเศรษฐกิจจากผลกระทบของไวรัสโควิด-19 อีกครั้ง โดยข่าวดังกล่าวทำให้นักลงทุนคลายความวิตกกังวลและยังช่วยสกัดปัจจัยลบจากข้อมูลแรงงานที่ซบเซาของสหรัฐด้วย
ดัชนีเฉลี่ยอุตสาหกรรมดาวโจนส์ปิดที่ 29,483.23 จุด เพิ่มขึ้น 44.81 จุด หรือ +0.15% ขณะที่ดัชนี S&amp;P500 ปิดที่ 3,581.87 จุด เพิ่มขึ้น 14.08 จุด หรือ +0.39% ส่วนดัชนี Nasdaq ปิดที่ 11,904.71 จุด เพิ่มขึ้น 103.11 จุด หรือ +0.87%
 
ตลาดหุ้นยุโรปปิดปรับตัวลงเมื่อคืนนี้ (19 พ.ย.) เนื่องจากนักลงทุนวิตกเกี่ยวกับการล็อกดาวน์รอบใหม่ เนื่องจากมีการแพร่ระบาดเพิ่มขึ้นของโรคโควิด-19 ทั่วโลก ขณะที่หุ้นกลุ่มที่ปรับตัวตามภาวะเศรษฐกิจนำตลาดร่วงลง
ดัชนี Stoxx Europe 600 ลดลง 0.75% ปิดที่ 387.60 จุด
ดัชนี DAX ตลาดหุ้นเยอรมนีปิดที่ 13,086.16 จุด ลดลง 115.73 จุด หรือ -0.88%, ดัชนี CAC-40 ตลาดหุ้นฝรั่งเศสปิดที่ 5,474.66 จุด ลดลง 36.79 จุด หรือ -0.67% และดัชนี FTSE 100 ตลาดหุ้นลอนดอนปิดที่ 6,334.35 จุด ลดลง 50.89 จุด หรือ -0.80%
 
ตลาดหุ้นลอนดอนปิดปรับตัวลงเมื่อคืนนี้ (19 พ.ย.) เนื่องจากนักลงทุนวิตกเกี่ยวกับความไม่แน่นอนในการทำข้อตกลงการค้าระหว่างอังกฤษกับสหภาพยุโรป (EU) รวมถึงยอดติดเชื้อโควิด-19 ที่พุ่งขึ้น ซึ่งจะส่งผลกระทบต่อการฟื้นตัวทางเศรษฐกิจ
ดัชนี FTSE 100 ตลาดหุ้นลอนดอนปิดที่ 6,334.35 จุด ลดลง 50.89 จุด หรือ -0.80%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (19 พ.ย.) เนื่องจากนักลงทุนยังคงกังวลว่า การแพร่ระบาดของไวรัสโควิด-19 และการใช้มาตรการล็อกดาวน์จะส่งผลกระทบต่อเศรษฐกิจและความต้องการใช้น้ำมัน
สัญญาน้ำมันดิบ WTI ส่งมอบเดือนธ.ค. ลดลง 8 เซนต์ หรือ 0.2% ปิดที่ 41.74 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนม.ค. ลดลง 14 เซนต์ หรือ 0.3% ปิดที่ 44.20 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (19 พ.ย.) เนื่องจากการแข็งค่าของสกุลเงินดอลลาร์ได้สร้างแรงกดดันต่อราคาทองคำ นอกจากนี้ รายงานดัชนีภาคการผลิตของสหรัฐที่ออกมาดีเกินคาดยังส่งผลให้นักลงทุนเทขายทองคำในฐานะสินทรัพย์ปลอดภัย
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 12.4 ดอลลาร์ หรือ 0.66% ปิดที่ 1,861.5   ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 40 เซนต์ หรือ 1.64% ปิดที่ 24.048 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 60 เซนต์ หรือ 0.06% ปิดที่ 951.5 ดอลลาร์/ออนซ์
สัญญาพัลลาเดียมส่งมอบเดือนธ.ค. ร่วงลง 34.20 ดอลลาร์ หรือ 1.5% ปิดที่ 2,319.80 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินปอนด์และฟรังก์สวิส ในการซื้อขายที่ตลาดปริวรรตเงินตรานิวยอร์กเมื่อคืนนี้ (19 พ.ย.) ขณะที่นักลงทุนจับตาการเจรจามาตรการเยียวยาเศรษฐกิจจากผลกระทบของโควิด-19 ในสหรัฐ และการประชุมเพื่อเจรจาข้อตกลงการค้าระหว่างอังกฤษ และสหภาพยุโรป (EU)
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9105 ฟรังก์ จากระดับ 0.9102 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3065 ดอลลาร์แคนาดา จากระดับ 1.3047 ดอลลาร์แคนาดา แต่เมื่อเทียบกับเงินเยน ดอลลาร์อ่อนค่าลงแตะที่ระดับ 103.80 เยน จากระดับ 103.81 เยน
เงินปอนด์อ่อนค่าเมื่อเทียบกับดอลลาร์สหรัฐ ที่ระดับ 1.3252 ดอลลาร์ จากระดับ 1.3280 ดอลลาร์ ขณะที่ยูโรแข็งค่าขึ้นแตะที่ระดับ 1.1875 ดอลลาร์ จากระดับ 1.1864 ดอลลาร์ ส่วนดอลลาร์ออสเตรเลียอ่อนค่าลงแตะที่ 0.7287 ดอลลาร์สหรัฐ จากระดับ 0.7320 ดอลลาร์สหรัฐ